
Drejtoria për Arsim
Odeljenje za Obrazovanje
Department for Education
					
Raport gjashtëmujor i punës 
(Janar – Qershor) 2026
Gjatë tre muajve të parë të vitit 2026 në kuadër të DKA-së u realizuan punë dhe aktivitete, të cilat ishin të parapara të zhvilloheshin sipas Planit Vjetor të Punës për këtë vit, përkatësisht, në pjesën e parë të tij. Këto punë dhe aktivitete të zhvilluara po i paraqesim të shkruara në mënyrë kronologjike, si në vijim:	

Tremujori i parë
· Procesi mësimor për gjysmëvjetorin e dytë i planifikuar të filloj më datë 8 janar 2026 u shtye për datën 12 janar 2026 për shkak të vërshimeve në komunën tonë. 
· Më datë 12 janar 2026 filloi procesi i rregullt mësimor në të gjitha institucionet edukativo – arsimore, në përjashtim të shkollës “Skënder Kastrati” në Malësi të Vogël dhe shkollës “Gëzim Hamza – Piktori”, të cilat patën vështirësi me ngrohjet qendrore ku si pasojë procesi mësimor filloi dy ditë më vonë.
· Ka vazhduar furnizimi me lëndë djegëse në të gjitha shkollat e komunës sonë.
· Janë sanuar defektet me ngrohje në shkollën “Skënder Kastrati” (është rregulluar kablloja e cila ishte djegur nga tensioni i rrymës) dhe në shkollën “Gëzim Hamza – Piktori” ku është investuar në blerjen e një aparati përforcues për rritjen e tensionit të energjisë elektrike.



· Është nënshkruar Marrëveshje Mirëkuptimi ndërmjet DKA Rahovec dhe OJQ " VOLONTARI EL MONDO RTM". Kjo Marrëveshje mirëkuptimi formalizon bashkëpunimin ndërmjet OJQ "Volontari nel Mondo Rtm" në vijim si RTM dhe Komunës së Rahovecit- DKA, të përfaqësuar nga Drejtori i DKA -së, për zbatimin e aktiviteteve në kuadër të Rezultatit 2 të projektit ËEMPOËER- mbështetje për aftësimin profesional, punësimin dhe ndërmarrësinë e grave në shërbimet edukative për fëmijërinë e hershme në Kosovë të financuar nga Agjencia Italiane për bashkëpunim për zhvillim.
· Është nënshkruar Marrëveshje Mirëkuptimi ndërmjet IAAP “Selajdin Mullaabazi - MICI” dhe Drejtorisë Komunale të Arsimit, me qëllim të realizimit të praktikës profesionale për nxënësit e drejtimit të Ekonomisë dhe Juridikut në institucionet e Komunës sonë.
· DKA mbajti takim me drejtorët e shkollave të Komunës së Rahovecit. Në këtë takim u diskutua për procesin e licencimit dhe rilicencimit të mësimdhënësve, si dhe për themelimin e një ekipi funksional me qëllim planifikimin, mbikëqyrjen dhe mbështetjen e shkollave në realizimin e vlerësimit të brendshëm të këtij procesi.
· Është funksionalizuar ekipa me qëllim planifikimin, mbikëqyrjen dhe mbështetjen e shkollave në realizimin e procesit të vlerësimit të mësimdhënësve për licencim dhe rilicencim.
· Me drejtuesit e shkollave, u bashkëbisedua për planin dhe programin e punës së pedagogëve dhe psikologëve shkollorë, si dhe për gjetjen e mundësive për zgjerimin e aktiviteteve të tyre, me qëllim trajtimin e kërkesave të të gjitha shkollave të komunës sonë.
· DKA ka hartuar Planin e Veprimit për aktivitetet e psikologëve dhe pedagogëve, i cili synon shfrytëzimin sa më efikas të kapaciteteve ekzistuese dhe ofrimin e shërbimeve të barabarta për të gjitha shkollat e komunës. Ky plan përfshin aktivitete të strukturuara në fushën e këshillimit psikologjik, mbështetjes psiko-sociale të nxënësve, parandalimit të dukurive negative, përkrahjes së mësimdhënësve në menaxhimin e klasës, si dhe bashkëpunimit me prindërit.
· Kemi hartuar Planin e Veprimit te DKA per reforma ne sistemin arsimor te Komunes se Rahovecit
· Kanë vazhduar të bëhen vizita sitematike nga Policia e Komunitetit nëpër shkolla.
· U mbajt kuiz i diturisë ndërmjet nxënësve të katër shkollave fqinje me pjesëmarrjen e ShFMU-ve “Katër Dëshmorët”, “Tre Dëshmorët”, “Rudolf Walther” dhe “Rilindja”.
· Organizim i aktiviteteve për nder të 17 Shkurtit – Dita e Pavarësisë së Republikës së Kosovës.
· Kemi pritur në takim përfaqësues të KoSed, (z. Robert & znj. Tanja), ku u dakorduam që ata ta zhvillojnë aktivitete monitorimi të procesit mësimor në dy shkolla të komunës sonë (ShFMU “Bekim Sylka” dhe ShFMU “Bajram Curri”).
· Është rregulluar një pjesë e rrethojës në ShFMU “Gëzim Hamza – Piktori”.
· SHL Kosova me grupin e artistëve, kanë realizuar piktura, murale dhe kanë rregulluar pjesë të oborreve  në disa shkolla të komunës sonë.
· Kemi shqyrtuar dhe vlerësuar dosjet e mësimdhënësve për të përzgjedhur mësimdhënësin e vitit për cmimin “Shaban Jashari”.
· Në projektet kapitale, kanë rifilluar punimet në finalizimin e objektit të SHFMU “Katër Dëshmorët” në Ratkoc. 
· Me rastin e 7 Marsit, Ditës së Mësuesit, Drejtoria Komunale e Arsimit (DKA), në bashkëpunim me të gjitha institucionet edukativo-arsimore të komunës, organizoi një program të veçantë festiv.
· Në hapësirat e Shfmu "Gëzim Hamza – Piktori”, u zhvillua aktivitet me nxënës në lëndën e Matematikës për nder të 14 Marsit, Ditës së Numrit Pi.
· U formua dhe u funksionalizua Komisioni për Vlerësimin e Fëmijëve me Nevoja të Veçanta.
· Kemi nënshkruar marrëveshje bashkëpunimi që të jemi pjesë e aktiviteteve të SHPIK-ut, duke u angazhuar në iniciativa globale si Hour of Code, Hour of AI dhe Bebras Computing Challenge.
· U organizuan aktivitete për nder të Javës së Shkencës në SHML “Xhelal Hajda - Toni”.
· Pjesë e aktiviteteve të programit “DREJT MALIT”, të organizuar nga Ministria e Arsimit në bashkëpunim me DKA Rahovec dhe Federatën e Sportit Shkollor, ishin nxënësit e klasave të gjashta nga katër shkolla fillore të komunës sonë: “Bekim Sylka”, “Dëshmorët e Lirisë”, “Liria” dhe “Vëllezërit Frashëri”.
· U realizua me sukses aktiviteti i titulluar "Promovimi i vlerave humane “Shfmu Selajdin Mullaabazi – Mici”
· U shënua Dita e Shkollës së Muzikës “Faik Sylka” në Rahovec.



Tremujori i dytë
· Kemi shqyrtuar raportin e Ekipës për Vlerësimin e Fëmijëve me Nëvoja të vecanta për dy nxënës së ShFMU “Katër Dëshmorët” në Ratkoc.
· Shënimi i Ditës së Shkollës “31 Marsi” në Guri i Kuq.
· Kemi filluar procesin e Vlerësimit të Performancës së drejtorëve dhe procesin e Vetëvlerësimit të shkollave. 
· Kanë vazhduar të mbahen ligjërata nga Policia e Komunitetit për nxënësit e shkollave fillore në një temë tjetër të planifikuar për muajin prill, pasi që procesi mësimor rifilloi  më 13 prill 2026, pas pushimit të pranverës.
· Kemi nënshkruar Memorandum Bashkëpunimi me Departamentin e Psikologjisë të Universitetit të Prishtinës “Hasan Prishtina”.
· Takim më një donator nga Krusha e Madhe i cili ka shprehur gatishmërinë për të investuar në ndërtimin e parkingut në oborrin e cerdhes, “Tulipanët”.
· Në bashkëpunim më DKRS-në, kemi organizuar vizitë me nxënës të tri shkollave në objektet e trashëgimisë kulturore të komuns sonë.
· Shpallja e Konkursit për Bursë për studentë dhe nxënës. 
· Në kuadër të “Ditës së Tokës”, janë organizuar aktivitete simbolike në të gjitha institucionet edukatiove – arsimore të komunës sonë.
· Organizimi i pjesëmarrjes së nxënësve të shkollave të mesme në Olimpiadën e Kimisë në Prishitnë.
· Është organizuar Gara Komunale e Olimpiadës së Gjuhës shqipe me nxënës të klasave të nënta të të gjitha shkollave të komunës sonë.
· Nxënësit e IAAP-së kanë marrë pjesë në Olimpiadën e Ekonomiksit 2026, organizuar nga RIINVEST  në Fakultetin Ekonomik të UP-së.
· Kemi marrë pjesë në kremtimin e Ditës së Shkollës në disa shkolla. 
· Ka vazhduar aplikimi i studentëve dhe nxënësve në konkursin për ndarjen e bursave. Afati i aplikimit vazhdoi deri më 20 Maj 2026;
· Kanë vazhduar vizitat e dyta sistematike shendetësore të nxënësve të klasave të para dhe te pesta.
· Ekipi i psikologëve dhe pedagogëve vazhdoi me vizita pune në shkolla të komunës.
· Ekipa për Vlerësimin e Fëmijëve me nevoja të vecanta ka bërë vlerësimin e një nxënësit në ShFMU “Heronjtë e Kosovës” në Hoce të Vogël. 
· Ligjeratë online me Volontari Del Mondo. 
· Kemi pritur në takim anëtarë të Asamblesë së Nxënësve.
· Është mbajtur testi me shkrim i kandidatëve që kanë aplikuar në konkursin për drejtorë të shkollave.
· Kemi bërë të gjitha përgatitjet e nevojshme për mbajtjen e Kuizit të Diturisë në nivel komunal.
· Kemi kontaktuar donatorin, Agron Berisha, dhe në bisedë më të, ka shprehur gatishmërinë të dhurojë 4 tablet “Lenovo” për nxënësit fitues të Kuizit të Diturisë.
· Kemi përpunuar rezultatet e nxënësve të shkollave nga Kuizi i Diturisë të mbajtur me datë 20.05.2026.
· Ka përfunduar faza e aplikimit të studentëve dhe nxënësve për bursa dhe jemi duke sistemuar të dhënat sipas kushteve të konkurist.
· Është mbajtur intervista me kandidatët që kanë kaluar testin me shkrim në konkursin për drejtorë të shkollave.
· Më 2 qershor, u mbajt finalja e Kuizit të Diturisë, ku fitues dolën nxënësit e ShFMU “Rudolf Walther” – Dejnë të cilëve iu ndanë tabletët që i dhuroi donatori Agron Berisha.
· Lidhur me Planin e Prokurimit Publik të Drejtorisë së Arsimit, nga gjithsej 12 projekte të planifikuara për vitin 2026, një pjesë e konsiderueshme e tyre kanë përfunduar procedurat e tenderimit dhe aktualisht ndodhen në fazën e nënshkrimit të kontratave.
· Ndërkohë, projektet e tjera janë në proces të zhvillimit të procedurave të prokurimit, sipas afateve dhe dinamikës së paraparë. Drejtoria është duke monitoruar vazhdimisht ecurinë e të gjitha projekteve me qëllim të realizimit të tyre në kohë dhe në përputhje me legjislacionin në fuqi për prokurimin publik.



Muhamet Morina
Drejtor i DKA-së

